b'\n_START_ARTICLE_\nDrikkeboks\n_START_PARAGRAPH_\nEn drikkeboks\xc2\xa0er en standardisert gjenbrukbar\xc2\xa0boks, fremstilt av\xc2\xa0aluminium eller st\xc3\xa5l, til \xc3\xa5 inneholde drikkevarer. Den kan inneholde for eksempel\xc2\xa0\xc3\xb8l, vin,\xc2\xa0mineralvann, energidrikk eller cider, og forekommer i flere ulike st\xc3\xb8rrelser, vanligvis mellom 20 og 100 centiliter. N\xc3\xa5r innholdet er drukket kan den tomme boksen leveres til gjenbruk, og i noen land gj\xc3\xb8res dette via et pantsystem, hvor drikkeboksen leveres i en panteautomat.\n_START_SECTION_\nHistorie\n_START_PARAGRAPH_\nI 1930-\xc3\xa5rene besluttet man \xc3\xa5 tappe \xc3\xb8l i bokser etter \xc3\xa5 ha hatt stor suksess med \xc3\xa5 lagre mat p\xc3\xa5 denne m\xc3\xa5ten. Man begynte kort etter ogs\xc3\xa5 \xc3\xa5 bruke det til brus, men da drikkevarene begynte \xc3\xa5 f\xc3\xa5 en metallisk smak, begynte man blant annet\xc2\xa0\xc3\xa5 putte et tynt lag plast p\xc3\xa5 innsiden. _NEWLINE_I starten ble \xc3\xb8l og brus tappet i bokser lik dem man for eksempel f\xc3\xa5r tomatpur\xc3\xa9 i idag; man m\xc3\xa5tte alts\xc3\xa5 bruke en boks\xc3\xa5pner for \xc3\xa5 \xc3\xa5pne boksen. Et par \xc3\xa5r senere utviklet man den s\xc3\xa5kalte \xc2\xabcone top\xc2\xbb, som var en boks man \xc3\xa5pnet med en flaske\xc3\xa5pner liksom en glassflaske. Cone tops var ikke i n\xc3\xa6rheten s\xc3\xa5 popul\xc3\xa6re som de klassiske boksene, men eksisterte inntil de sene 1950-\xc3\xa5rene._NEWLINE_Bokser ble ikke riktig popul\xc3\xa6re i starten. Selv om man pr\xc3\xb8vde, kunne man ikke f\xc3\xa5 den metalliske smaken til \xc3\xa5 forsvinne. Men man gav ikke opp. Det var mange gode sider ved bokser. De fylte og veide ikke s\xc3\xa5 mye som glassflasker, s\xc3\xa5 de var lettere \xc3\xa5 transportere til butikkene. Forbrukerne n\xc3\xb8t ogs\xc3\xa5 \xc3\xa5 ikke skulle betale pant for boksen (i starten m\xc3\xa5tte man ikke betale pant for bokser)._NEWLINE_F\xc3\xb8rst i 1959 fikk Ermal Fraze en id\xc3\xa9 som bet\xc3\xb8d at man n\xc3\xa5 ikke lenger beh\xc3\xb8vde noe verkt\xc3\xb8y for \xc3\xa5 \xc3\xa5pne en boks. Han oppfant en \xc3\xa5pningsmekanisme hvor man skulle dra i et stykke metall som s\xc3\xa5 rev et hull av der man kunne drikke._NEWLINE_Det ble dog et stort problem at man kastet det avrevne metallet p\xc3\xa5 bakken eller i en s\xc3\xb8ppelkasse. Hvis man kastet det p\xc3\xa5 bakken, fors\xc3\xb8plet den gaten og i begge tilfeller kastet man bort store mengder aluminium som ikke kunne bli gjenbrukt da det ikke avlevert med resten av boksen._NEWLINE_Et stykke inn i 1970-\xc3\xa5rene l\xc3\xb8ste Daniel F. Cudzik dette problemet, da han oppfant den \xc3\xa5pningsmekanismen som er kjent idag, dratappen, hvor alt metallet blir p\xc3\xa5 boksen og dermed blir gjenbrukt.'